Emîne Şenyaşara ke mêrde û di lajê ci hetê merdimanê Wekîlê AKPyî Îbrahîm Halîl Yildizî ra kişîyayî lajê xo Ferît Şenyaşarî reyde nobeta edaletî kena. Şenyaşarî roja 137. de verê Edlîyeya Riha de nobeta edaletî rê dewam kenê.
Ferît Şenyaşarî da zanayene ke înan roşan nêkerd û vat: ''Ma ser o zulmêko giran esto, birayê mi 3 serrî yo hucreyê yewkesî de yo, 3 merdimê ma nêweşxane de ameyî qetilkerdene. Derheqê serebûtî de tehqîqat çin o. Mîyanê zulmî de roşan nêbenoç Walîyê Riha ra heta Serekkomarî her kes pê zaneno ke nêweşxane de qirkerdiş ame kerdene. Ma wazenê çi hewce yo bêro kerdene. Heta ke edalet nêro caardene ma tîya ra nêşinê.''
